Filioque

Filioque is 'n Latynse term wat beteken "en van die Seun" en wat tot die oorspronklike Geloofsbelydenis van Nicea gevoeg is. Dit het gelei tot 'n goot omstredenheid tussen die Oosterse en Westerse Christendom. Die term verwys na die Seun, Jesus Christus, wat saam met die Vader die een gemeenskaplike oorsprong van die Heilige Gees is. Dit was nie in die oorspronklike geloofsbelydenis, wat aan die Eerste Konsilie van Konstantinopel (381) toegeskryf word, nie. Daarin staan slegs "gaan van die Vader uit (Grieks: τὸ ἐκ του Πατρὸς ἐκπορευόμενον)".

Sommige Latynse kerke het in die laat 6de eeu die woorde "en die Seun" (Frans: la Filioque) by die oorsprong van die Heilige Gees gevoeg, tot ontsteltenis en teenkanting van die Oosters-Ortodokse Christene omdat dit volgens hulle 'n oortreding van Kanon VII van die Konsilie van Efese was, aangesien die woorde nie ingesluit is in die teks deur óf die Eerste Konsilie van Nicea óf dié van Konstantinopel nie. Die invoeging is in die Roomse Kerk se liturgie opgeneem, maar die Oostelike Christenskap het dit verwerp.

Die term is steeds 'n bron van verskil tussen die Oosterse en Westerse Christendom, wat formeel verdeel is sedert die Oos-Wes-skisma van 1054.

Verwysings

Skakels

Kategorie:Oosters-Ortodokse Kerk
Kategorie:Rooms-Katolieke Kerk
Kategorie:Latynse uitdrukkings